《直指叶公枉顾赋谢四章 其四》
明代·胡应麟

又拥朱旗入婺城，清江寒色暮云平。霜飞竹马儿童集，日照花骢父老迎。

绣服三天传疏草，绨袍一代见交情。由来国士非凡遇，匣底干将夜夜鸣。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。